Einschüchterung

Ä **Oischischdarung** ischä glawbhafdi Drohung, alla Okindischung vun uog'nehme Maßnohme geschee jemonden, ä Grubb odda än Schdaad, um soi odda ihr zukinfdische Hondlunge, Beschliss etc. zu b'oiflusse. Des isch a ä Schdradegie unn redorischi Tagdigg, wuma vasuchd ä Schlussfolscharung, än Schdondpungd, persenlische Wille etc. midd Macht unde Odrohung vun G'wald unn Konseqense onschdadd midd Vanunfd innem Dischbud zu reschdferdische. Onschdadd midd sachliche Agumend, werd midd Oischischdarung unn a G'waldodrohung unn -owendung, alla z. B. Kerwaschdrofe, alla z. B. Ohrfaisch odda Brischl, Griesch etc., vasuchd ä erwindschdes Vahalde änna onnare Person, Grubb odda Schdadd uffzuzwinge unn so die aischene Mänung, Posidzion, Ziel etc. zu erzwinge. Deswesche isch die Oischischdarung unn Drohung a än Fehlschluss unnä Schoinagumend.

Oischischdarung uffna persenlische Ewene werd a als ä Manaschmendschdradegie g'seje, um podenzijelle Riwale iwwa die erheblische Konseqensezu zu informiere, midd denne sie reschne missn, wonnse gesche de Managa vorgejen odda um die Midarwaida uff Linie zu bringe.

## Form
De Druchschluss hodd die Form

odda

## Schdroftad
Eng midde Oischischdarung vabunenne Schdroftade sinn B'drohung, Nedischung, Terrorisierung unn Ogriff.

Bschdimmde Forme vun Oischischdarung wie z. B. sexuelle Oischischdarung, alla z. B. sexuelli Nedischung odda Bläschdigung, odda rassischdische Oischischdarung, alla z. B. rassischdischi Diskriminierung odda rassischdisches Mobbing, sinn in mehrere Lända ä Schdroftad. In [Indije], [Bangladesh|Bongladesch, Pakistan, Malaysia unn Singapore kennen die „kriminell Oischischdarung“ nachde Paragraphe 503 bis 506 vum IPC unn nadzionale Schdrofgsedzbicha unna Schdrof schdelld.

In mehrere Schdaade vunde USA isch Oischischdarung ä Schdroftad, wubai des awwa inde Schdaade unnaschiedlisch defnierd isch. Oinische vunde Schdaade, z. B. Michigan, hawwen än Schdroftadsbschdond „‚‘‚ethnische Oischischdarung‘‚‘“. In Kalifornije isch die Odrohung vun Schdroftade ä hybrides Deligd unn konn nochm kalifornische Schdrofg'sedzbuch endwedda als Vagehje odda als Vabresche vafolschd werre.

In Daidschlond unde Schwaiz ischä „Drohung“, wu fade B'drohte iwwl isch unn der, wu drohd des a mache konn, als Nedischung grundsedzlisch schdrofba. In Esterraisch werd fa ä Schdrofbakaid ä „gefährliche Drohung“ valongd. Ä „schwere Drohung“ isch inde Schwaiz, wonn jemond dmidd in Ongschd odda SChregge vasedzd werd unn isch dord schdrofba. Zudem isch ä Drohung, wus Volg als als „Schreckung der Bevölkerung“ in Laib, Lewe odda Aischtum sxgdrofba.

## Bolidigg
Oischischdarung inde Bolidigg werd uff nadzionala Ewene, alla vunnem Schdaad, oig'sedzd, wu än onnare Schdaad midd Drohunge unn Drog'bärde, wu abg'schreggend wirge sollen, d'zu zu bringe odda zu zwinge will sisch wie de g'winschd zu vahalde odda ebbes zu mache odda zu losse. Des konn z. B. s'vahänge vunnem Embargo uff Ware odda Dienschlaischdunge soi, wude Schdaad demma zu was zwinge will druff oag'wiese isch., odda Vamesche werd oigfrore. Terrorismus isch ä Oischischdarungstagdigg, wu vun oinische Lända ausde zwedde unnd dridde Weld oigsedzd werd unn was schun als G'waldodrohung in viele Lända ä Vabresche isch.

## Gugschd a uff
* Argumentum ad baculum
* Argumentum ad consequentiam

## Vawais